
Tre bøger du ikke må overse 

Man skal holde tungen lige i munden for at følge med i, hvad der udgives af bøger om ufomyten, 
og ikke mindst hvilke af dem det er værd at bruge tid på. Selv om jeg bilder mig ind, at jeg har 
nogenlunde styr på, hvad der udkommer af læseværdigt, har jeg alligevel i 16 år overset en 
bogperle, som jeg ville ønske, at jeg havde læst for længe siden, men bedre sent end aldrig. 

Af Kim Møller Hansen 

Nogle gange kan noter og referencer i bøger være mere interessante, end den aktuelle bog som helhed. Jeg husker i 
hvert fald ikke den pågældende titel, men der blev tit i noterne henvist til en bogudgivelse fra 2000, nemlig Before 
and After Roswell - The Flying Saucer in America 1947-1999 af David A. Clary. 

Before and After Roswell er en selvudgivelse. Efter lidt søgen lykkedes det at finde bogen på Xlibris Corporation. 
Bogen blev hurtigere leveret, end Postnord kan nå at proklamere endnu en portoforhøjelse, og min glæde blev stor. 

Det er simpelthen en fremragende bog. Bogens forfatter, David A. 
Clary, er historieuddannet og har undervist i historie på Eastern New 
Mexico University-Roswell og engelsk ved New Mexico Military Institute 
og er forfatter til mange historiefaglige titler. Forfatterens baggrund 
fornægter sig ikke. Before and After Roswell er en velskrevet og 
letlæst gennemgang af ufomytens udvikling i USA med omfattende og 
nyttige noter og bibliografi. 

Before and After Roswell består af to dele. Første del handler om tiden 
fra 1947 og frem til 1980, hvor Roswell-myten blev opfundet af 
forfattere med et afslappet forhold til fakta. Anden del beskriver 
ufomytens udvikling, efter at opfindelsen af Roswell-myten i 1980 med 
udgivelsen af bogen The Roswell Incident af Charles Berlitz og Bill 
Moore ødelagde det sjove og underholdende ved ufoerne og erstattede 
drømmene og det fascinerende ved de flyvende tallerkener med 
paranoia og sammensværgelsesteorier. 

David A. Clary behandler alle de emner og begreber, som kan sættes i 
forbindelse med ufomyten, og gør det uden at fortabe sig i detaljer. 

Flan skaber overblik og sammenhæng ved at belyse begivenheder, 
tendenser og personer ud fra, hvad der ellers skete i samtiden i den 
pågældende periode, ikke mindst kulturelt bl.a. i spillefilm, tv-serier og 
dokumentarer om ufoer. 

Det eneste sted, hvor Clary virkelig går i detaljer, er i bogens anden 

David A Clary: Before and Af ter Roswell - 
The Flylng Saucer in America 1947-1999, 
277 sider, paperback, ingen illustrationer, 
Xlibris Corporation 2000. 


del. Her analyserer han bogen The Roswell Incident (på dansk: UFO'et 
der styrtede - episoden ved Roswell , New Mexico , ny udgave 1997) og 
bøger som Crash at Corona - The U.S. Military Retrieval and Cover-Up 
of a UFO , The Truth About the UFO Crash at Roswell og ikke mindst 
den helt forvrøvlede The Day After Roswell. Han piller effektivt 
forfatternes „beviser" og argumentation fra hinanden. 


David A. Clary konkluderer, at den flyvende tallerken ikke er en genstand, men en ide - og en ide som er levedygtig. 
Ufomyten eksisterer og lever i bedste velgående! 


„... Roswell-hændelsen har aldrig handlet om en flyvende tallerkenen . Det har altid været en 
konspirationsmyte f som bruger noget f der aldrig er sketi 1947\ som sin begyndelse ... " 


Manden, der gjorde ufoerne stuerene 


De fleste ufointeresserede har hørt om 
astronomen J. Allen Hynek, der i to årtier 
var videnskabelig konsulent tilknyttet det 
amerikanske flyvevåbens 
ufoundersøgelsesprojekter. Læsere af 
UFO - Myter og viden, og folk, der har 
beskæftiget sig med emnet, også før 
1980, vil være fortrolige med, hvilke 
større ufosager (ufoklassikere) Hynek 
sættes i forbindelse med. 

Er der så noget nyt at hente i Mark 
O'Connells bog The Close Encounters 
Man - How One Man Made the World 
Believe in UFOs? Helt afgjort! Mark 
O'Connell har - udover hvad vi alle ved 
om Hynek ud fra hans ufobøger, artikler 
og medieoptræden - haft adgang til 
breve og private optegnelser hos tidligere 
arbejdskolleger, venner og medarbejdere 
i Center for UFO Studies (CUFOS) samt 

Josef Allen Hynek (1910-1986) gør klar til en lang arbejdsnat i 


observatoriet på Northwestern University. Da Hynek var gået på pension 
efter en lang karriere som underviser og forsker, var han i 1973 med til 
at grundlægge ufoorganisationen Center for UFO Studies (CUFOS). 

Foto: Flerb Comess/Northwestem University 


interviews med blandt andre sønnen 
Paul. Det giver et godt indblik i 
privatpersonen Hynek og ikke mindst 
hans professionelle karriere som 
underviser og forsker. 

En meget nyttig tidslinje over Hyneks liv 
og levned sammenfatter fint bogens 
indhold med nedslag i både Hyneks 
privatliv, videnskabelige resultater og 
udgivelser. 

Bogen The UFO Experience - A Scientific 
Inquiry fra 1972 blev Hyneks store 
gennembrud som ufologiens førende 
personlighed. Bogen blev oversat til 
dansk og udgivet under titlen UFO - 
dokumenteret (252 sider og illustreret) i 
1974 af SUFOI i samarbejde med 
forlaget Strube. Bogen er for længst 
udsolgt, men kan lånes på biblioteket, og 
på ufo.dk kan du gratis downloade UFO- 
dokumenteret som e-bog. 

Mark O'Connell: The Close Encounters Man - How One Man Made the World Believe in UFOs, 404 sider, paperback, 
illustreret, Dey Street Books 2017. Bogens forfatter, Mark O'Connell, har bidraget med manuskript til bl.a. Star 
Trek: The Next Generation og Star Trek: Deep Space Nine og har sitet High Strangeness. 


En videnskabelig tilgang til ufomyten 

Rumskibstroende påstår ofte, at folk med en videnskabelig baggrund 
ikke ønsker at beskæftige sig med ufoer, da de er bange for, at det 
ville kunne skade deres karriere, eller fordi de pågældende forskere 
frygter at få forstyrret deres verdensbillede, når „sandheden" går op 
for dem. Som det ofte er fremgået af artiklerne på ufo.dk og i SUFOI- 
udgivelser som fx Projekt UFO og UFO'er - Myter og viden, så har 
ufomyten ofte været genstand for videnskabelige analyser - og det er 
meget sjældent, at resultatet har bekræftet rumskibshypotesen eller 
de mest udbredte konspirationsteorier. Bogen UFOs, Chemtrails, and 
Aliens - What Science Says er ingen undtagelse. 

Kan man lide SUFOI's udgivelser og tilslutte sig foreningens tilgang til 
ufomyten, vil man også nyde at læse UFOs, Chemtrails, and Aliens - 
What Science Says. Bogen er grundig, velskrevet og skaber overblik, 
bl.a. ved at hvert kapitel afsluttes med et fint resumé, så konklusioner 
og pointer står knivskarpt. 

Uden at blive overfladiske får forfatterne behandlet et væld af emner, 
der normalt sættes i forbindelse med ufomyten - også et par stykker, 
som vi i SUFOI ikke har brugt mange kræfter på, måske nok fordi vi 

synes, at de er for langt ude og mest opleves som et amerikansk 
fænomen i den hysteriske ende af skalaen. Det drejer sig om 
konspirationsteorier knyttet til kondensstriber på himlen 
(kondensstriber - contrails - skulle efter sigende være skabt af CIA 
o.a. og indeholde kemikalier - deraf navnet chemtrails - der kan 
sprede sygdomme m.m.) samt fund af deformerede kranier, der af 
nogle - blandt andre exopolitik-frontfiguren Steven M. Greer - tolkes 
som kranier af rumvæsner, der har besøgt Jorden engang i fortiden. 


Donald R. Prothero og Timothy D.Callahan, |_| v j S c j (J er f an c j en as t ro -arkæologiske „teori" og hylder dens 

Chemtrails, and Aliens - What Science Says, fortalere - heriblandt Erich von Damken, o Zechar.a S.tchm og David H. 
460 sider, indbundet, 96 s/h ill., Indiana Childress og samtidig vil bevare troen pa, at Jorden i en fjern fortid 
University Press 2017. har fået besøg af rumguder, skal du ikke læse UFOs, Chemtrails, and 

Aliens - What Science Says. Har du derimod et åbent og nysgerrigt 
sind og gerne vil blive klogere på ufomyten og tilknyttede emner, kan jeg varmt anbefale dig at læse UFOs, 
Chemtrails, and Aliens - What Science Says 


„Selv om det ligger uden for denne bogs formål at give en systematisk analyse af religioner baseret på 
rumskibshypotesen ... har vi alligevel samlet en liste på ... 25 religiøse sekter, der bygger på en ufo-tro ... 
Vi kan udlede, at Den Kolde Krig og den tilknyttede opbygning af atomare arsenaler var en væsentlig årsag 
til dannelsen af de ufo-baserede, religiøse bevægelser, der opstod i 1950'erne ..." 


Om konspirationsteorier 

• 25-40 % af den amerikanske befolkning tror på mindst én konspirationsteori. 

• Vi ser mønstre og sammenhænge i naturen, hvor der ingen er. Engang var dette vigtigt for vores 
overlevelse. I dag er det med til at skabe konspirationsteorier. 

• Vores hjerne har vanskeligt ved at acceptere, at der findes ting, som sker tilfældigt uden nogen hensigt 
eller bagvedliggende plan. 

• Konspirationsteorier opstår, fordi mennesket har behov for at få styr på en verden, der opleves som 
skræmmende og ude af kontrol. 

• Ethvert forsøg på at tilbagevise en konspirationsteori betragtes som et forsøg på at „desinformere 
offentligheden". 

„Fra UFOs, Chemtrails, and Aliens - What Science Says". 


Indholdet i „UFOs, Chemtrails, and Aliens - What Science Says" 

„... når videnskabsfolk skriver om ikke-videnskabeiige emner, inspirerer det ikke-videnskabsfolk til at 
skrive nonsense ... " 

Lidt af hvert 

• Officielle ufo-projekter: UFO Watch: 8 Times the Government Looked for Flying Saucers er et slideshow, der 
superkort fortæller om (nogle af) de gange, hvor myndighederne officielt har beskæftiget sig med at undersøge 
ufoer. 

• Rendlesham-hændelsen fra 1980 bliver en sf-film: Sony Pictures Television og Eleventh Hour Films vil nu 
dramatisere Rendlesham-hændelsen. Vil du være klædt godt på, inden du ser filmen, anbefaler vi, at du læser 
kapitlet „Hemmeligheden i skoven" i UFO - Myter og viden. 

• Kevin Randle er en flittig forfatter. Hans seneste udgivelse er Encounter in the Desert: The Case for Alien 
Contact at Socorro (New Page Books). Det er egentlig en fin gennemgang af alle sagens aspekter, men selv 
om Randle også medtager sagens svage punkter (fx et enligt vidne, manglende fysiske beviser på noget ikke- 
jordisk og tynde vidneudsagn), er han alligevel så tilpas vag i sin konklusion, at han holder muligheden åben 
for, at der var tale om en landet ufo = ikke-jordisk besøg. Men han skal jo også tænke på det store 
rumskibstilhænger-købedygtige-marked i USA. På det danske marked er SUFOI's udgivelse Nærkontakt den 
mest detaljerede om sagen. 

Spørgsmål og svar 

SUFOI har modtaget følgende mail: 

„Jeg har ingen observationer at berette om, desværre har jeg aldrig set noget. Jeg har netop fået tv-kanalen H2 
(history 2). Den spytter historier om Roswell, Area 51 og lignende ud, ja hele undergrunden er opført af aliens ... Mit 
spørgsmål er i grunden omkring Area 51, hvor meget skal man i grunden tro på disse udsendelser, om fundet af 
stedet, tilståelsen af at det virkelig findes, har læst alt om det herinde, men synes ikke jeg finder nogen konklusion 
på noget - så hvad er jeres mening om disse udsendelser der udsendes på H2, er da spændende, men hvor 
troværdigt ..." 


SUFOI's svar: 

Udsendelser på History Channel er oftest godt producerede med dramatiske klip, rekonstruktioner etc. Nogle af 
serierne er for så vidt seriøse nok, men især når det gælder ufomyten, kammer det helt over: Der manipuleres med 
folks udsagn, så de virker mere dramatiske, og der genfortælles ufooplevelser, som for længst har fundet en naturlig 
forklaring, men som fortsat fremstilles som mystiske og uopklarede. Man skal have en ret stor baggrundsviden om 
ufomyten for at kunne gennemskue H2's manipulation. 

Seriøse tvudsendelser om ufomyten er sjældne. En af de bedste er dansk og produceret af Ole Retsbo: DR2 Tema: 
UFOerne vender tilbage, sendt første gang 29.11.08. 

Hvis du vil læse en anden version om Area 51, end den man normalt møder i populære bøger og såkaldte 
ufodokumentarer, kan vi anbefale SUFOI's bog Area 51. 

Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 


Bliv medlem af SUFOI's Støttekreds 
i 2019 

- og vælg en bog 

Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af 
usædvanlige himmelfænomener. Du kan læse om SUFOI's formål og vision her. 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive 
ufo.dk og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling foregar via netbank til konto 3113-9117725. Brug venligst kortkode 01 og anfør navn, adresse og 
bestillingsnummeret (fx B-033) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 


Vælg 1 af disse 4 titler: 


Ildkugler over Danmark 

- om sten der aldrig fløj 

Værdi: Kr. 159,- 

